
DR. 30.11.2010 135 

 
Apabila kita menapis kemasukan filem dari luar, maka seharusnya kita perlu 
membangunkan industri filem negara. Kita mampu melahirkan drama yang baik 
namun kita tidak mampu melahirkan filem yang hebat. Ini kerana industri negara 
lebih mengutamakan keuntungan hanya membuat cerita yang ringan, lawak 
jenaka dan jalan cerita yang mudah. Saya berharap peruntukan yang diberikan 
dapat meningkatkan lagi prestasi pengeluaran filem tempatan memandangkan 
Malaysia mempunyai nilai estetikanya yang tersendiri, sehingga mampu menarik 
minat pengeluar filem antarabangsa untuk menjalankan penggambaran di 
Malaysia. Jika mereka mampu membuat filem yang hebat di Malaysia 
mengapakah kita tidak mampu membuatnya di negara kita sendiri? 

Butiran 44100 - Pusat Pendokumentasian dan Pemuliharaan Bahan-
bahan Pandang Dengar Negara. Semua sedia maklum bahawa Arkib Negara 
menyimpan segala dokumentasi sejarah yang berlaku dari dahulu sehingga 
sekarang. Namun, setakat manakah penyimpanan bahan sejarah ini dijaga dan 
dipelihara. Malah untuk masyarakat awam membuat rujukan dan kajian, ia amat 
sukar untuk dirujuk dan tiada sistem khas dalam pengurusan bahan Arkib Negara. 

Seterusnya, Butiran 150000 - Istana Budaya. Istana Budaya merupakan 
tempat persembahan teater kepada golongan elit. Pada ketika ini, industri teater 
telah berjaya mendapat sambutan masyarakat. Ketika ia mendapat sambutan, 
maka harga tiket telah dinaikkan dengan begitu tinggi sehingga mencecah RM400 
seorang. Ini merupakan satu penindasan kepada penonton. Sekian, terima kasih 
Tuan Pengerusi. 

Tuan Pengerusi [Datuk Dr. Wan Junaidi bin Tuanku Jaafar]: Ya, Yang 
Berhormat Jelutong. 

8.25 mlm. 

Tuan Jeff Ooi Chuan Aun [Jelutong]: Terima kasih Tuan Pengerusi. 
Saya memohon untuk membahaskan Maksud P.47 Butiran 01100 - Peningkatan 
Taraf Pusat Pemancar TV Digital dan Pembangunan Rancangan (Digital 
Migration).  

Saya lihat dalam peruntukan anggaran terdapat RM30 juta akan 
diperuntukkan pada tahun 2011 dalam purata keseluruhan anggaran RM100 juta 
yang akan dibahagi-bahagikan pada dua tahun yang akan datang, tahun 2011 dan 
juga tahun 2012. Jadi saya ingin tanya pada tahap manakah sekarang yang 
proses penghijrahan ke sistem pemancaran TV digital itu telah berjaya sama ada 
ia akan dijangka tamat pada lima tahun dari sekarang iaitu pada tahun 2015. 
Adakah tarikh 2015 itu satu tarikh yang muktamad dan juga pasti tercapai?  

Ingin saya kutip di sini bahawa saya mula mengalami kualiti siaran TV 
digital itu pada tahun 2001 semasa saya mengunjungi Australia. Pada tahun 2008, 
itulah kali yang pertama semasa musim Olimpik Beijing yang mana siaran TV 
langsung dalam bentuk digital itu telah dimuatkan dalam bentuk full HD. Jadi saya 
ingin hendak tanya pihak kementerian berbanding dengan negara lain agaknya 
penghijrahan pada zaman digital kita itu agak terlambat sedikit. Jadi saya ingin 
tahu sama ada kerajaan mempunyai satu roadmap supaya KPPK dapat 
menjayakan proses penghijrahan ke pemancaran digital itu. Saya juga ingin tahu 
sama ada siapa yang telah dipilih sebagai pembekal utama dan juga perunding 
utama dalam proses penghijrahan ke TV digital ini. Kalaulah tidak sempat 
diberikan jawapan secara lisan, bolehlah diberikan jawapan secara bertulis.  

Saya ingin masuk pada tajuk Butiran 31000 - Projek Jalur Lebar 
Berkelajuan Tinggi (HSBB). Saya kutip dalam anggaran perbelanjaan telah 



Apabila kita menapis kemasukan filem dari luar, maka seharusnya kita perlu membangunkan industri filem negara. Kita mampu melahirkan drama yang baik namun kita tidak mampu melahirkan filem yang hebat. Ini kerana industri negara lebih mengutamakan keuntungan hanya membuat cerita yang ringan, lawak jenaka dan jalan cerita yang mudah. Saya berharap peruntukan yang diberikan dapat meningkatkan lagi prestasi pengeluaran filem tempatan memandangkan Malaysia mempunyai nilai estetikanya yang tersendiri, sehingga mampu menarik minat pengeluar filem antarabangsa untuk menjalankan penggambaran di Malaysia. Jika mereka mampu membuat filem yang hebat di Malaysia mengapakah kita tidak mampu membuatnya di negara kita sendiri?. Butiran 44100- Pusat Pendokumentasian dan Pemuliharaan Bahan- bahan Pandang Dengar Negara. Semua sedia maklum bahawa Arkib Negara menyimpan segala dokumentasi sejarah yang berlaku dari dahulu sehingga sekarang. Namun, setakat manakah penyimpanan bahan sejarah ini dijaga dan dipelihara. Malah untuk masyarakat awam membuat rujukan dan kajian, ia amat sukar untuk dirujuk dan tiada sistem khas dalam pengurusan bahan Arkib Negara. Seterusnya, Butiran 150000- Istana Budaya. Istana Budaya merupakan tempat persembahan teater kepada golongan elit. Pada ketika ini, industri teater telah berjaya mendapat sambutan masyarakat. Ketika ia mendapat sambutan, maka harga tiket telah dinaikkan dengan begitu tinggi sehingga mencecah RM400 seorang. Ini merupakan satu penindasan kepada penonton. Sekian, terima kasih Tuan Pengerusi. Tuan Pengerusi [Datuk Dr. Wan Junaidi bin Tuanku Jaafar]: Ya, Yang Berhormat Jelutong. 8.25 mlm. Tuan Jeff Ooi Chuan Aun [Jelutong]: Terima kasih Tuan Pengerusi. Saya memohon untuk membahaskan Maksud P.47 Butiran 01100- Peningkatan Taraf Pusat Pemancar TV Digital dan Pembangunan Rancangan (Digital Migration). Saya lihat dalam peruntukan anggaran terdapat RM30 juta akan diperuntukkan pada tahun 2011 dalam purata keseluruhan anggaran RM100 juta yang akan dibahagi-bahagikan pada dua tahun yang akan datang, tahun 2011 dan juga tahun 2012. Jadi saya ingin tanya pada tahap manakah sekarang yang proses penghijrahan ke sistem pemancaran TV digital itu telah berjaya sama ada ia akan dijangka tamat pada lima tahun dari sekarang iaitu pada tahun 2015. Adakah tarikh 2015 itu satu tarikh yang muktamad dan juga pasti tercapai?. Ingin saya kutip di sini bahawa saya mula mengalami kualiti siaran TV digital itu pada tahun 2001 semasa saya mengunjungi Australia. Pada tahun 2008, itulah kali yang pertama semasa musim Olimpik Beijing yang mana siaran TV langsung dalam bentuk digital itu telah dimuatkan dalam bentuk full HD. Jadi saya ingin hendak tanya pihak kementerian berbanding dengan negara lain agaknya penghijrahan pada zaman digital kita itu agak terlambat sedikit. Jadi saya ingin tahu sama ada kerajaan mempunyai satu roadmap supaya KPPK dapat menjayakan proses penghijrahan ke pemancaran digital itu. Saya juga ingin tahu sama ada siapa yang telah dipilih sebagai pembekal utama dan juga perunding utama dalam proses penghijrahan ke TV digital ini. Kalaulah tidak sempat diberikan jawapan secara lisan, bolehlah diberikan jawapan secara bertulis. Saya ingin masuk pada tajuk Butiran 31000- Projek Jalur Lebar Berkelajuan Tinggi (HSBB). Saya kutip dalam anggaran perbelanjaan telah.